نادر دست‌نشان

نادر دست‌نشان (بزائه‌ی ۳ خرداد ۱۳۳۹ – بمرده‌ی ۲۷ فروردین ۱۴۰۰) مازرون ِقدیمی فوتوالیست و مربی بی‌یه. وه شه فوتوال کا بکاردنِ تموم دوره ره نساجی قائمشهر دله دیّه و ویشترین گل‌های پشت‌هم ِرکورد ره ایران ِلیگ دله وه دانه. نادر دست‌نشان شه سرمربی‌گری گادِر ویشته دست‌اولی تیمون ره شه دس گیته و چار بار شه تیم ره بیارده لیگ برتر و ات‌بار هم تا جام‌حذفی ِفینال برسی‌یه. نادر دست نشان تاریخ ۲۷ فروردین ۱۴۰۰ کرونا بییته‌په، بیمارستان رازی قائمشهر دله بمرده.‏

 نساجی دله 
نادر دست‌نشان ِگت‌ته برار، رحیم، هم فوتوال کا کرده و نساجی دله دیّه. نادر اوائل دروازه دیّه ولی چون ونه لباس پاره بی‌یه و وشون ِپی‌یر فوتوال جه بد داشته، شه پُست ره عوض هاکرده. نادر دست نشان نزدیک به سیزده سال نساجی دله دیّه و این تیمِ بتترین گلزنان جه حیساب وانه. دست‌نشان درحالی که تونسته شه اوج گادِر پرسپولیس وسّه هم بازی هاکنه، تموم شه فوتوال بازی هاکردن دوره ره نساجی دله بموندسته و ۸ بازی متوالی یک فصل، ۹ گل بزوئه که هنتا ونه رکورد ثبت هسته. وه همون نساجی جه تا تیم ملی هم بورده و ایران وسّه هم سابقه بازی داشته.وه نساجی ِکاپتان بی‌یه و سال ۱۳۶۴ شه تیم ِهمراهی بتترین نتیجه‌ای که نساجی بدست بیارده ره کسب هاکرده و جام قدس دله سوم بیه. همینسه نساجی ره برسنینه جام قائد اعظم پاکستان که تیم‌های ملی چین، پاکستان و بنگلادش هم دیینه ولی نساجی که ایران ِنماینده بی‌یه، قهرمون بیّه و نادر دست‌نشان آقای گل مسابقات بیه.

 افتخارات 
 دوران بازی 
 جام قدس
 ۱۳۶۴: سومی با منتخب مازندران
 جام قائد اعظم
 ۱۳۶۴: قهرمانی با منتخب مازندران
 ۱۳۶۴: آقای گلی با منتخب مازندران
 دوران مربی‌گری 
 جام حذفی
۸۷–۱۳۸۶: نایب قهرمان با پگاه گیلان
 صعود به لیگ برتر
 ۱۳۸۵–۱۳۸۴: مس کرمان
 ۱۳۸۸–۱۳۸۷: استیل‌آذین
 ۱۳۸۹–۱۳۸۸: نفت تهران
 ۱۳۹۵–۱۳۹۴: نفت آبادان

 بن بنویشت 

 پیوند به بیرون 
 سایت رسمی نادر دست‌نشان
رده:گت مردمون قائم‌شهر
رج:نساجی مربیون
رج:نساجی فوتوالیستون